Document ID: 31998R0616

KOMISSION ASETUS (EY) N:o 616/98,
annettu 18 päivänä maaliskuuta 1998,
ennakolta vahvistetun yksityisen varastoinnin tuen myöntämisestä karitsan ruhoille ja puoliruhoille Irlannissa ja Yhdistyneessä kuningaskunnassa
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon lampaan- ja vuohenliha-alan yhteisestä markkinajärjestelystä 25 päivänä syyskuuta 1989 annetun neuvoston asetuksen (ETY) N:o 3013/89 (1), sellaisena kuin se on viimeksi muutettuna asetuksella (EY) N:o 1589/96 (2), ja erityisesti sen 7 artiklan 1 kohdan,
sekä katsoo, että
yksityisen varastoinnin tuen myöntämisen soveltamista koskevista yksityiskohtaisista säännöistä lampaan- ja vuohenliha-alalla 27 päivänä marraskuuta 1990 annetussa komission asetuksessa (ETY) N:o 3446/90 (3), sellaisena kuin se on viimeksi muutettuna asetuksella (EY) N:o 3533/93 (4), säädetään erityisesti yksityiskohtaisista säänöistä siinä tapauksessa, että tuen määrä on vahvistettu ennakolta kiinteämääräisenä,
yksityisen varastoinnin tuen myöntämisen erityisistä edellytyksistä lampaan- ja vuohenliha-alalla 28 päivänä marraskuuta 1990 annetussa komission asetuksessa (ETY) N:o 3447/90 (5), sellaisena kuin se on viimeksi muutettuna asetuksella (EY) N:o 40/96 (6) säädetään erityisesti sopimuskohtaisista vähimmäismääristä,
asetuksen (ETY) N:o 3013/89 7 artiklan 1 kohdan soveltaminen saattaa johtaa päätökseen myöntää yksityisen varastoinnin tukea; kyseisessä artiklassa säädetään näiden toimenpiteiden soveltamisesta kunkin hinnanmäärittelyalueen tilanteen perusteella; yli kuusikuukautisten karitsoiden liikatarjonnasta johtuva Irlannin ja Yhdistyneen kuningaskunnan erityisen vaikea markkinatilanne huomioon ottaen on pidetty suotavana aloittaa tällainen menettely kyseisissä jäsenvaltioissa viimeistään 30 päivänä syyskuuta 1997 syntyneistä eläimistä saadun ruhoja vastaavan tuotteen osalta; tämän vuoksi on tarpeen säätää poikkeuksesta asetuksen (ETY) N:o 3446/90 2 artiklan 2 kohdan ja 3 artiklan 3 kohdan a alakohdan säännöksistä,
on tarpeen että varastoonpano tehdään mahdollisimman nopeasti markkinoiden tilanteen helpottamiseksi ennen kuin aikaisintaan 1 päivänä lokakuuta 1997 syntyneet lampaat saapuvat; tämän vuoksi on tarpeen säätää poikkeuksesta asetuksen (ETY) N:o 3446/90 4 artiklan 1 kohdan ja 3 artiklan 4 kohdan a alakohdan säännöksistä, ja
tässä asetuksessa säädetyt toimenpiteet ovat lampaan- ja vuohenliha-alan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
1. Jollei asetuksen (ETY) N:o 3447/90 säännöksistä muuta johdu yksityisen varastoinnin tukea voidaan hakea karitsan ruhoille ja puoliruhoille enintään 3 000 tonnin osalta Irlannissa ja Yhdistyneessä kuningaskunnassa 19-25 päivänä maaliskuuta 1998. Hakemuksia, jotka jätetään sen päivän jälkeen, jona haettu määrä ylittää 3 000 tonnia, ei hyväksytä. Määriä, joiden osalta hakemukset jätetään kokonaisrajan ylittävänä päivänä, vähennetään suhteellisesti.
2. Kolmen kuukauden vähimmäisvarastointiajan tuen määrä on 1 400 ecua tonnilta. Tosiasiallisen varastointiajan valitsee kuitenkin varastoija. Tämä aika voi olla vähintään kolme kuukautta ja enintään viisi kuukautta. Jos varastointiaika on yli kolme kuukautta, tukea vähennetään päivittäin 1,45 ecua tonnilta.
2 artikla
Asetuksen (ETY) N:o 3446/90 2 artiklan 2 kohdan, 3 artiklan 3 a ja 4 a kohdan sekä 4 artiklan 1 kohdan säännöksistä poiketen:
- yksityisen varastoinnin tukea voidaan myöntää ainoastaan viimeistään 30 päivänä syyskuuta 1997 syntyneiden, vähintään kaksi edellistä kuukautta yhteisössä kasvatettujen ja enintään kymmenen päivää ennen asetuksen (ETY) N:o 3446/90 4 artiklan 3 kohdassa tarkoitettua varastoonpanoa teurastettujen nuorien lampaiden ruhoille ja niiden paloille, jotka on tuotettu neuvoston direktiivin 64/433/ETY (7) 3 artiklan 1 kohdan A alakohdan a-e luetelmakohdan mukaisesti ja jotka ovat laadultaan virheettömiä, kunnollisia ja myyntikelpoisia
- asetuksen (ETY) N:o 3446/90 3 artiklassa säädetyt ilmoitus ja velvoitteet koskevat edellä mainittua tuotetta
- varastoonpano on saatettava päätökseen kymmenen päivän kuluessa sopimuksen tekemisestä.
3 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 18 päivänä maaliskuuta 1998.

Labels: 3
18
17
6